ประมาณ2ปีก่อนนี้เคยเห็นร้านนี้ใน ig บ่อยๆ ว่าอาหารอร่อย ร้านสวย แต่ที่เราสนใจคือเมนูของเย็นวันอาทิตย์มีชื่อเรียกว่า feed me program ซึ่งเราจะไม่รู้ล่วงหน้าว่ามื้อนั้นจะได้ทานอะไร คือไม่มีเมนูให้ เชฟจะถามแค่ว่าเราไม่ทานอะไร แล้วก็จะคิดเมนูและทำมาให้ แต่ว่าก็ไม่มีโอกาสได้ไปทานซักที เนื่องจากร้านอยู่ไกลจากบ้าน และคนชอบบ่นเรื่องไม่มีที่จอดรถ จนแทบจะลืมร้านนี้ไปแล้ว

ในที่สุด คนมันมีดวงจะได้กิน ก็ได้มาจนได้ อยู่ดีๆเพื่อนก็นัดเลี้ยงปีใหม่ที่ร้านนี้ นัดกันได้ประมาณเกือบ20คน พอไปถึงร้านสรุปว่า เป็น private function เลย คือปิดร้านทำให้กรุ๊ปเราเลย แต่ว่าเรื่องราคาไม่รู้นะคะ เพราะอยู่ดีๆดันมีเจ้าภาพซะงั้น มื้อนี้เลยทานฟรีจร้าา (ราคาน่าจะอยู่ประมาณ1,500บาทต่อคนนะคะ เพราะตอนแรกเพื่อนถามว่า งบคนละ1,500บาท ทุกคนโอเคมั๊ย)

มาต่อเรื่องอาหาร บอกเลยว่าอร่อยทุกอย่างเลยค่ะ ตั้งแต่ขนมปังที่ให้ทานตอนแรกไปยังขนมหวานจานสุดท้าย เชฟธินีเจ้าของร้านลงมาดูแลแขกเป็นระยะ คอยถามไถ่ บางเมนูก็อธิบายว่าคืออะไรใส่อะไรบ้าง ประทับใจอย่างมากเลยค่ะ อาหารแต่ละจานจัดเต็มคือมาเยอะมาก เกินจำนวนคนไปเยอะ เรียกว่าเริ่มอิ่มกันตั้งแต่main menu ที่2-3แล้ว อาหารวันนี้บางเมนูจะไม่มีขายในร้านทำให้พวกเราเป็นพิเศษแต่เราไม่รู้นะคะว่าอันไหนบ้าง มัวแต่กินไม่ได้ฟัง พอถึงตอนกลับก็มีของเล็กน้อยแจกจากทางร้านเป็นพวกชา นำ้ตาลใส่กระปุกเล็กๆเก๋ๆ แต่ที่เด็ดคืออาหารที่เหลือทั้งหมด ทางร้านจัดการใส่กล่องตักแบ่งแพคอย่างดีให้ทุกคนได้นำกลับบ้านกันทั้งหมด

ขอต่อนิดนึงเรื่องสถานที่ ชั้น2จะเป็นครัว และห้องนำ้ ครัวเป็นแบบเปิดคือเราสามารถมองเห็นเลยว่ามันเป็นยังไง เค้าทำอะไรกันอยู่ จากการสอดส่องคือครัวสะอาดดีมาก พื้นแห้งสนิท (ทำให้นั่งทานได้อย่างสบายใจเลยค่ะ)

สรุปว่าเป็นร้านที่เคยอยากไปมาก และพอไปก็พบเจอแต่สิ่งดีๆคือประทับใจมากเลยค่ะ